Jei jums nesunku derintis prie grupės tvarkaraščio ir jei nepažįstamų žmonių grupėje jaučiatės pakankamai jaukiai - grupiniai kursai jums tiks ir patiks. Jų metu susipažinsite su naujais žmonėmis, būsite įsipareigoję mokytis ir pasitempti ne tik prieš mokytoją, bet ir prieš grupiokus, taip pat kitiems grupės nariams gali kilti tokių klausimų, kurių galbūt nebūtumėte išsikėlę patys sau. Tačiau jei jūsų tvarkaraštis nuolat kinta, dėl darbo ar šeimos aplinkybių praleistumėte daug pamokų, jei baiminatės nepažįstamų žmonių, nejaukiai jaučiatės kalbėdami angliškai viešai, tuomet verčiau planuokite individualias pamokas. Jos brangesnės, tačiau jų tvarkaraštis derinamas prie jūsų, pamokas galima atšaukti ar perplanuoti, taip pat pamokų turinys pritaikomas jūsų poreikiams, namų darbų krūvis parenkamas individualiai.